**ELŐTERJESZTÉS**



BALATONBERÉNY KÖZSÉG ÖNKORMÁNYZATA

KÉPVISELŐ-TESTÜLETÉNEK

**2024. február 15-i nyilvános ülésére**

**TÁRGY:**

**PTKI Bizottság beszámolója a civil szervezetek 2023. évi támogatásairól, a támogatások elszámolásának ellenőrzéséről**

**ELŐADÓ:**

Gazda János  
PTKI bizottság elnöke

**Bevezetés:**

Balatonberény Község Önkormányzata Képviselő-testülete a civil szervezetek támogatása rendjéről szóló 11/2015. (XI.27.) önkormányzati rendelete 9.§-a, valamint a Balatonberény Község Önkormányzatának 2023. évi költségvetéséről szóló 3/2023. (II.27.) rendelete alapján vissza nem térítendő támogatásban részesítette a pályázatot benyújtó helyi „civil” szervezeteket.

Az Önkormányzat kötelezettsége, hogy e közforrásoknak a célnak megfelelő felhasználása, és annak elszámolása szabályszerűségét megvizsgálja.

6 civil szervezet nyújtotta be elszámolását;

* Balatonberényért Egyesület
* Balatoni Vízi Polgárőr Egyesület /Balatonberény/
* Vöröskereszt Balatonberényi Alapszervezete
* Nyugdíjas Egyesület /Balatonberény/
* Polgárőr és Önkéntes Tűzoltó Egyesület /Balatonberény/
* Balatonberényi Községi Sportegyesület

A 3B Turisztikai Egyesület a 2023. évi támogatás összegét nem vette igénybe.

**Megállapítások elszámolások szerint:**

**1.Balatonberényért Egyesület:**

A támogatási összeg 800.000.-Ft.

A támogatási összeget az alábbi 5 rendezvény megtartására használták fel:

Magyar Kultúra napja, Húsvét, Gyermeknap, Mikulás, Advent.

Elszámolása a rendeletben előírt mellékletek pontos kitöltésével, szöveges beszámoló csatolásával rendben megtörtént. A csatolt számlák és bankszámla kivonatok alapján megállapítható, hogy a megítélt támogatási összeg a célnak megfelelően került felhasználásra. Az egyesület tárgy évi bevétele az önkormányzati támogatással együtt: 4.193.598.-Ft.

**2. Balatoni Vízi Polgárőr Egyesület:**

A támogatási összeg 100.000.-Ft

A támogatás összegét a község előtti vízfelületen, illetve partszakaszon végzett járőr és bűnmegelőzési tevékenységhez szűkséges üzemanyag vásárlására fordította. A 2. és 3. számú kötelező mellékletek nem kerültek beadásra. Az elszámolásból 3 db számla hiányzik, csak a bank kivonatokon található meg a kiadási tételek összege.

**3. Vöröskereszt Balatonberényi Alapszervezete.**

**Támogatási összeg:150.000.-Ft.**

A támogatást tevékenységükhöz szorosan kapcsolódó célra fordították.

A számlákat az elszámoláshoz csatolták. A szöveges beszámolóban részletesen leírásra kerültek a megvalósított programok. A rendeletben előírt mellékleteket pontosan kitöltve benyújtották.

**4. Nyugdíjas Egyesület Balatonberény.**

**A támogatás összege:400.000.-Ft**

A támogatási összeget teljes egészében a tagok részére szervezett kirándulás busz költségének kiegyenlítésére, valamint múzeumi belépők vásárlására használták fel. Erről a kiállított számla alapján elszámoltak. Az előírt mellékleteket kitöltötték. Tevékenységükről részletes szöveges beszámolót adtak. Tárgyévi bevételük: 2.939.639.-Ft.

**5. Polgárőr és Önkéntes Tűzoltó Egyesület Balatonberény.**

**Támogatás összege: 300.000.-Ft**

A támogatási összeg döntő többségét a működésükhöz szükséges gépkocsik üzemeltetésére, javítására használták fel, amit a csatolt számlák alapján igazoltak. Az előírt kötelező mellékleteket benyújtották. A 2. számú mellékletben a programokat és a részvevők létszámát nem tüntették fel. Szöveges beszámolót csatoltak.

Tárgyévi bevételük:1.617.940.-Ft

**6. Balatonberényi Községi Sportegyesület**

**Támogatási összeg:3.884.000.-Ft**

A legmagasabb támogatási összegről nyújtottak be beszámolót.

A számlák, bizonylatok és bankszámla kivonatok könyvelését könyvelő szakemberrel látják el. Formailag és számszakilag rendben.

A számlák tartalmára vonatkozólag néhány észrevételt szükséges említeni.

Az étkezésekről kiállított számlákon nincs feltüntetve, hogy milyen alkalommal és hány fő részére történt az étkeztetés.

A csatolt számlák között elszámolásra került egy 2022. évi teljesítésű dátummal ellátott 130.655.- Ft összegű italfogyasztásról szóló kp. számla. Kimagasló a reprezentációs költség összege. (1.127.751.Ft-)Hasonlóan magas az úti költség térítésre kifizetett összeg. (913.898.-Ft)

Az úti költség elszámolásokon szereplő tételek valódiságának vizsgálata nem a bizottság hatásköre.

A mellékleteket szabályosan kitöltve benyújtották. Szöveges beszámolót nem készítettek.

Tárgyévi bevételük: 4.602.289.-Ft

Összességében a benyújtott beszámolók és elszámolások formája a fenti észrevételek kivételével megfelelőek. A „Szakmai Beszámoló”-k (ahol voltak) áttekinthető formát biztosítottak a tényleges történések, és a támogatás összevetésére. A csatolt számlák, bankszámla kivonatok bemutatása is megfelelő, és a céllal, a felhasználás mikéntjével összevetve megfelelőnek tűnik.

A Balatonberényben működő, civil szervezetek tevékenysége érdemben járul hozzá a település közösség, fejlesztéséhez és gazdagítja a falu közéletét.

A PTKI. Bizottság javasolja, hogy a Képviselő-testület az említett hiányosságok megszüntetésére hívja fel az érintett egyesületek vezetőinek figyelmét. A jövőben pedig követelje meg a rendeletben szereplő előírások szerinti elszámolást. A támogatás megállapításánál a KT. vegye figyelembe a civil szervezeteknél az egyéb bevételi források nagyságát.

Kérem a tisztelt képviselő-testületet a beszámoló megtárgyalására és elfogadására.

**Határozati javaslat:**

**Balatonberény Község Önkormányzat Képviselő-testületének …/2024.(II.15.) határozata a civil szervezetek 2023. évi működési támogatásának elszámolásáról**

Balatonberény Község Önkormányzat Képviselő-testülete a PTKI Bizottság javaslata alapján a civil szervezetek 2023. évről adott pénzügyi és szakmai beszámolóit elfogadja.

Határidő: civil szervezetek értesítésére 8 nap

Felelős: Druskóczi Tünde polgármester

Balatonberény, 2024. február.07.

Gazda János

PTKI Bizottság elnöke