**ELŐTERJESZTÉS**

****

BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2024. február 15-i nyilvános ülésére**

**TÁRGY:**

**Balatonberény Helyi Építési Szabályzatáról szóló önkormányzati rendelet módosítása**

**ELŐADÓ:**

**Druskoczi Tünde polgármester**

**Takácsné dr. Simán Zsuzsanna jegyző**

Tisztelt Képviselő- testület!

Balatonberény Község Önkormányzatának Képviselő-testülete a 34/2017. (III.30.) számú határozatával döntött Balatonberény településrendezési eszközeinek (a továbbiakban: TRE) módosításáról 22 db változtatási pont tekintetében.

A TRE módosítása a *településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes területrendezési sajátos jogintézményekről* szóló 314/2012. (XI.8.) Korm. rendelet (a továbbiakban: Korm.r.) 38. § előírásai szerint teljes eljárás keretében történt.

A TRE módosítás véleményezési anyagának egyeztetése az egyes tervek, illetve programok környezeti vizsgálatáról szóló 2/2005. (I.11.) Korm. rendelet 4. § (2) bekezdése alapján megtörtént.

Lezajlott a településfejlesztési és településrendezési dokumentumok, valamint az egyes településrendezési sajátos jogintézmények partnerségi egyeztetésének szabályairól szóló 8/2017. (V.26.) önkormányzati rendelete szerinti partnerségi egyeztetés. Az egyeztetés kapcsán a lakosság részéről észrevételek, vélemények sem a lakossági fórumon személyesen, illetve írásban, sem postai, sem elektronikus úton nem érkeztek.

A TRE módosítás véleményezési anyagával kapcsolatos vélemények, észrevételek elfogadásáról Balatonberény Község Önkormányzatának Képviselő-testülete a 149/2023. (VIII.10.) számú határozatában döntött.

Az Állami Főépítész az SO/08/00012-1/2024. iktatószámú záró szakmai véleményében a módosítást javításokkal elfogadásra javasolta.

A településtervező és települési főépítész az Állami Főépítész SO/08/00012-1/2024. iktatószámú záró véleményében kért javításokat elvégezte.

A fentiek alapján kérem a Tisztelt Képviselő-testületet, hogy az előterjesztést tárgyalja meg, és fogadja el a helyi építési szabályzatról szóló önkormányzati rendelet módosításának rendelet-tervezetét. A rendelet-tervezet tartalmazza a mellékletek módosítását is, így a Szabályozási terv – belterület SZT-1 és Szabályozási terv – külterület SZT-2 módosítását, valamint a 3. melléklet helyébe lépő mellékletet, amely az önkormányzat elővásárlási jogával érintett ingatlanok jegyzékét tartalmazza.

Balatonberény, 2024. január 25.

                                                                                               Druskóczi Tünde s.k.

                                                                                                    polgármester